
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 396 


27 Μαΐου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι, τύπος και κείμενο των ΖΕΡΟ ΟΟΙΙΡΟΝ ομολό¬ 
γων σε δραχμές. 1 

Καθορισμός επιτοκίων έντοκων γραμματίων. 2 

Τροποποίηση της ΔΥΓ/οικ. 52680/29.9.93 απόφα¬ 
σης του Υπουργού Υγείας, Πρόνοιας και Κοινωνικών 

Ασφαλίσεων. 3 

Υπολογισμός, Εκτίμηση και Καθορισμός του μετοχικού 
κεφαλαίου του ΟΑΣΑ και των Εταιρειών που αυτός 
ιδρύει. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2034027/4631/0023 <1> 


Όροι, τύπος και κείμενο των ΖΕΡΟ ΟΟΙΙΡΟΝ ομολόγων 
σε δραχμές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν.1914/90 
«Εκσυγχρονισμός και ανάπτυξη του Δημοσίου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού των Οικονομικών «περί των δαπανών εκδόσεως 
και εξυπηρετήσεως κ.λπ. Κρατικών Δανείων». 

3. Το άρθρο 12 του Ν. 2074/92 (ΦΕΚ 128/31.7.92). 

4. Την αριθμ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 154/Β/7.3.94), 
αποφασίζουμε: 

Α) Ορίζουμε τους όρους τον τύπο και το κείμενο των 
ΖΕΡΟ ΟΟυΡΟΝ Ομολόγων σε δραχμές που εκδίδονται 
από το Ελληνικό Δημόσιο ως εξής: 

I. Η ονομαστική αξία των ομολόγων είναι 200.000, 

500.000, 1.000.000, 5.000.000, 10.000.000 και 

15.000.000 δρχ. 

II. Οι τίτλοι είναι ανώνυμοι και δεν έχουν προσαρτημένα 
τοκομερίδια. 

III. Τα ομόλογα απαρτίζονται από το στέλεχος και το 
σώμα. Είναι τυπωμένα σε ειδικό υδατογραφημένο χαρτί 
με τις μεθόδους της έμμεσης τυπογραφικής και της τυπο¬ 


γραφικής εκτύπωσης. 

IV. Η εκτύπωση των τίτλων γίνεται σε ειδικό χαρτί βά¬ 
ρους 90 γραμμαρίων κατά τετραγωνικό μέτρο που φέρει 
υδατογράφημα με κόσμημα διπλό ανθέμιο και τις λέξεις 
«ΕΛΛΗΝΙΚΟΝ ΔΗΜΟΣΙΟΝ». 

V. Διαστάσεις: 

α) Τίτλου περιλαμβανομένου του στελέχους 

200x200 χιλιοστά 

β) Στελέχους 30x200 χιλιοστά 

γ) Σώματος τίτλου 170x200 χιλιοστά 

VI. 1. Στην πρόσθια όψη του τίτλου αποδίδεται με έμ¬ 
μεση τυπογραφική (ξηρά οίίδβί), με λιθογραφική (οΚδβΙ) 
και με τυπογραφική εκτύπωση σε όλες τις αξίες: 

α) Το πλαίσιο του σώματος. 

β) Το ενιαίο ασφαλιστικό πολύχρωμο δάπεδο με ίριδα 
και κόσμημα με το έτος έκδοσης στο κέντρο του σώματος. 

γ) Το τρέχον ασφαλιστικό διακοσμητικό στη θέση δια¬ 
χωρισμού του στελέχους από το σώμα. 

δ) Οι επισημάνσεις της αξίας τα κείμενα και η υπογραφή 
του Υπουργού Οικονομικών, 
ε) Ο αύξων αριθμός στο στέλεχος και το σώμα. 

2. Στην οπίσθια όψη με έμμεση τυπογραφική εκτύπωση 
αποδίδονται με ένα χρώμα τα ασφαλιστικά πλαίσια του 
σώματος. 

VII. Χρώματα 

Όλες οι αξίες έχουν το ίδιο χρώμα δαπέδου, κειμένων, 
αριθμήσεως και οπίσθιας όψης διαφέρει δε κατά αξία 
μόνο το κύριο χρώμα του ασφαλιστικού πλαισίου. 

1) Πρόσθια όψη 

α) Δάπεδο Πολύχρωμο με ίριδα 
β) Κύριο χρώμα ασφαλιστικών πλαισίων χαλκογραφικής 
εκτύπωσης: 

Αξία 200.000 Σειρά Α Χρώμα Ιώδες 

Αξία 500.000 Σειρά Β Χρώμα Κυανό 

Αξία 1.000.000 Σειρά Γ Χρώμα Κόκκινο 
Αξία 5.000.000 Σειρά Δ Χρώμα Πράσινο σκούρο 
Αξία 10.000.000 Σειρά Ε Χρώμα Πορτοκαλί 
Αξία 15.000.000 Σειρά ΣΤ Χρώμα Καφέ 
γ) Κείμενα: βαθύ καφέ 
δ) Αρίθμηση: Κόκκινο 

2) Οπίσθια όψη 

α) πλαίσιο: ανοικτό ιώδες 
β) κείμενα: γκρι-κυανό 

VIII. Το κείμενο των ΖΕΡΟ ΟΟϋΡΟΝ ομολόγων του Δη¬ 
μοσίου σε δραχμές έχει ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Στέλεχος 

ΣΤΕΛΕΧΟΣ ΖΕΡΟ ΟΟϋΡΟΝ ΟΜΟΛΟΓΟΥ ΕΛΛΗΝΙΚΟΥ 
ΔΗΜΟΣΙΟΥ ΣΕ ΔΡΧ. (Ν. 1914/90 ΑΡ. 31 ΚΑΙ 32) 

ΣΕΙΡΑ.ΑΡ. 

ΕΚΔΟΣΗ. ΛΗΞΗ . 

ΟΝΟΜΑΣΤΙΚΗ ΑΞΙΑ ΔΡΑΧΜΕΣ. 

2. Σώμα Ομολόγου 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΟ 

ΕΛΛΗΝΙΚΟΥ ΔΗΜΟΣΙΟΥ 
ΖΕΡΟ ΟΟϋΡΟΝ 

ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ 
ΤΩΝ ΑΡΘΡΩΝ 31 ΚΑΙ 32 ΤΟΥ Ν.1914/90 
(ΦΕΚ 178 τ. Α) 

ΣΕΙΡΑ . 

ΑΡΙΘΜΟΣ . 

ΔΙΑΡΚΕΙΑ . 

ΟΝΟΜΑΣΤΙΚΗ ΑΞΙΑ 

ΔΡΑΧΜΕΣ: . 

( . ) 

ΤΟ ΟΜΟΛΟΓΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ 

ΣΤΙΣ: . 

Αθήνα 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΓΕΝΙΚΟΙ ΟΡΟΙ 

1. Τα ΖΕΡΟ ΟΟϋΡΟΝ ομόλογα του Ελληνικού Δημο¬ 
σίου σε δραχμές είναι ανώνυμοι τίτλοι στον κομιστή. 

2. Στον τίτλο αναγράφεται η ονομαστική αξία η οποία εί¬ 
ναι και η τιμή εξόφλησης του τίτλου. 

Τα ΖΕΡΟ ΟΟϋΡΟΝ ομόλογα διατίθενται υπό το άρτιο. Η 
υπό το άρτιο τιμή διάθεσης προσδιορίζεται με βάση την 
ετήσια απόδοση η οποία σε κάθε έκδοση καθορίζεται με 
απόφαση του Υπουργού Οικονομικών και υπολογίζεται με 
βάση τον πραγματικό αριθμό ημερών και έτος 365 ημε¬ 
ρών. 

Με την ίδια απόφαση του Υπουργού Οικονομικών καθο¬ 
ρίζεται και η εκάστοτε διάρκειά τους. 

3. Τα ΖΕΡΟ ΟΟϋΡΟΝ ομόλογα είναι πληρωτέα στον κο¬ 
μιστή στη λήξη τους. Εάν προσκομιστούν για εξόφληση 
μετά την ανωτέρω προσδιοριζόμενη ημερομηνία δεν απο¬ 
φέρουν τόκο για το χρονικό διάστημα από την ημερομηνία 
αυτή μέχρι την προσκόμισή τους για εξόφληση. 

4. Η αγορά των ομολόγων δύναται να γίνεται με δρα¬ 
χμές ή συνάλλαγμα σύμφωνα με τις εκάστοτε ισχύουσες 
διατάξεις περί κινήσεως κεφαλαίων. 

5. Η αξίωση των κομιστών επί των τίτλων υπόκειται σε 
δεκαετή παραγραφή που αρχίζει από την κατά τα παρα¬ 
πάνω προσδιοριζομένη ημερομηνία εξόφλησης των ομο¬ 
λόγων. 

6. Η διάθεση και η εξόφληση των τίτλων γίνεται από την 
Τράπεζα Ελλάδος, τις Τράπεζες και τα Πιστωτικά Ιδρύ¬ 
ματα που έχουν εξουσιοδοτηθεί από την Τράπεζα της Ελ¬ 
λάδος. 

Τα ΖΕΡΟ ΟΟϋΡΟΝ Ομόλογα του Ελληνικού Δημοσίου 
διατίθενται επίσης από Χρηματιστές - Μέλη του Χρηματι¬ 
στηρίου Αξιών Αθηνών που έχουν εξουσιοδοτηθεί από την 
Τράπεζα της Ελλάδος και από κάθε άλλο Νομικό Πρό¬ 
σωπο το οποίο επίσης έχει εξουσιοδοτηθεί από την Τρά¬ 


πεζα της Ελλάδος. 

7. Οι πρόσοδοι (τόκοι) των ΖΕΡΟ ΟΟϋΡΟΝ Ομολόγων 
απαλλάσονται παντός φόρου, τέλους ή άλλης επιβάρυν¬ 
σης. Οι τίτλοι και η μεταβίβασή τους απαλλάσσονται των 
τελών χαρτοσήμου. 

8. Οι τίτλοι των ομολόγων δύνανται να διατίθενται και με 
δημοπρασία, της οποίας η σχετική διαδικασία και οι όροι 
ρυθμίζονται με απόφαση του Υπουργού Οικονομικών. 

9. Τα ομόλογα είναι διαπραγματεύσιμα στο Χρηματιστή¬ 
ριο Αξιών Αθηνών. 

Οι παραπάνω γενικοί όροι γράφονται περιληπτικά στην 
αντίθετη όψη των ομολόγων. 

IX. Τα ομόλογα φέρουν την υπογραφή του Υπουργού 
των Οικονομικών, που τίθεται στο σώμα του Τίτλου με μη¬ 
χανικό μέσο. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού οικονο¬ 
μικού έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1994 

Ο ΥΦΥΠΟΥΡΓΟΙ 

Ν. ΚΥΡΙΑΖΙΔΗΣ 

-♦- 

Αριθ. 2034632/4549/0023 (2) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2018422/2640/0023/23.3.1994 «Καθορι¬ 
σμός Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. 1026431/268/0006Α (ΦΕΚ 154/Β/ 
7.3.94 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57 που θα εκδοθούν ή θα ανανεωθούν από 31 
Μαΐου 1994 ως εξής: 

25,50% για τα έντοκα γραμμάτια, τρίμηνης διάρ¬ 
κειας. 

19% για τα έντοκα γραμμάτια, εξάμηνης διάρκειας. 

Για τα έντοκα γραμμάτια ετήσιας διάρκειας ισχύει η 
προηγούμενη απόφασή μας αριθμ. 2018422/2640/ 
0023/23.3.1994. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία (31.5.94) 
μέχρι και τη λήξη τους ισχύουν οι αποφάσεις μας βάσει 
των οποίων έγινε η έκδοσή τους. 

3. Κάλυψη Δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού οικ. 
έτους 1994. 













ΕΦΗΜΕΡΙΣ ΤΗΣ ΚΥΒΕΡΝΗΣΕΩΙ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. ΔΥ13α/οικ. 11059 (3) 

Τροποποίηση της ΔΥΓ/οικ. 52680/29.9.93 απόφασης 

του Υπουργού Υγείας, Πρόνοιας και Κοινωνικών Ασφα¬ 
λίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 84 του Ν. 2071 / 
92. 

2. Την αριθ. ΔΥΓ/οικ. 52680/29.9.93 υπουργική από¬ 
φαση (ΦΕΚ 802/Β76.10.93) για τη διαδικασία και τρόπο 
διορισμού ειδικευμένων γιατρών για την εξειδίκευση στις 
Πολυδύναμες ΜΕΘ και ΜΕΝ. 

3. Το άρθρο 27 του Ν. 2081 /92 (ΦΕΚ 154/Α792), με το 
οποίο προστέθηκε άρθρο 29Α στο Ν. 1558/85 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

4. Την αριθ. πρωτ. ΔΥ13α/οικ. 2383/1.2.1994 (ΦΕΚ 
99/Β716.2.94) υπουργική απόφαση, αποφασίζουμε: 

Τροποποιούμε την αριθ. ΔΥΓ/οικ. 52680/29.9.93 από¬ 
φαση Υπουργού ως προς την παρ. (6) και ορίζουμε: 

«Η επιλογή των υποψηφίων για την εξειδίκευση στην 
Εντατικολογία γίνεται μετά από προφορική συνέντευξη, 
ενώπιον Επιτροπής αποτελουμένης από τρεις (3) Δ/ντές 
των ΜΕΘ της ίδιας Υγειονομικής Περιφέρειας ή της πλη- 
σιέστερης με αυτή του Νοσοκομείου, στο οποίο επιθυμεί 
να εξειδικευθεί ο ενδιαφερόμενος γιατρός. Οι κενές θέ¬ 
σεις στις ΜΕΘ ή ΜΕΝ για την εξειδίκευση στην Εντατικο- 
λογία, θα προκηρύσσονται από το Υπουργείο Υγείας, 
Πρόνοιας και Κοινωνικών Ασφαλίσεων, Δ/νση Προσωπι¬ 
κού Ν.Π. Τμ. Α', Αριστοτέλους 17, 101 87 Αθήνα. 

Στην ίδια διεύθυνση θα υποβάλλονται και τα δικαιολογη- 
τικά των υποψηφίων γιατρών. 

Έδρα των Επιτροπών ορίζεται: 

1. Η Κεντρική Υπηρεσία του Υπουργείου για τα Νοσο¬ 
κομεία Αττικής, το ΠεΠαΓΝ Πατρών - Ρίου και το ΓΠΝ 
Ηρακλείου «Βενιζέλειο». 

2. Το ΓΠΝ θεσ/νίκης «Γ. Παπανικολάου» για τα Νοσο¬ 
κομεία θεσ/νίκης. 

Κατά τα λοιπά η απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 25 Μαΐου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 


Αριθ. 16810/1839 (4) 

Υπολογισμός, Εκτίμηση και Καθορισμός του μετοχικού 
κεφαλαίου του ΟΑΣΑ και των Εταιρειών που αυτός 
ιδρύει. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 1 παρ. 4 και 2 παρ. 1 του Ν. 
2175/93 «Οργάνωση ενιαίου φορέα αστικών συγκοινω¬ 
νιών στην περιοχή Αθηνών - Πειραιώς και Περιχώρων και 
άλλες διατάξεις». 

2. Τις διατάξεις του άρθρου 3 παρ. 1 του Ν. 588/77 
«Περί Οργάνωσης των Αστικών Συγκοινωνιών Πρωτευού- 
σης και άλλων τινών διατάξεων» όπως τροποποιήθηκε και 
συμπληρώθηκε με το άρθρο 12 παρ. 1 του Ν. 2078/92 
«Συγκοινωνίες Αθηνών Πειραιώς και Περιχώρων». 

3. Την ανάγκη υπολογισμού, εκτίμησης και καθορισμού 
του μετοχικού κεφαλαίου του Ο.Α.Σ.Α. καθώς και των 
Εταιρειών που αυτός ιδρύει, αποφασίζουμε: 

1. Το κεφάλαιο του Οργανισμού Αστικών Συγκοινωνιών 
Αθηνών (Ο.Α.Σ.Α.) αποτελείται από τα περιουσιακά στοι¬ 
χεία του καταργηθέντος Οργανισμού Αστικών Συγκοινω¬ 
νιών (Ο.Α.Σ.). 

2. Περιουσιακά στοιχείκα του πρώην Ο.Α.Σ., για την 
εφαρμογή των διατάξεων της προηγουμένης παραγρά¬ 
φου, θεωρούνται άπαντα τα περιουσιακά στοιχεία τα συ¬ 
μπεριλαμβανόμενα στον ισολογισμό χρήσης του 1993 
όπως αυτός θα εγκριθεί από τα αρμόδια όργανα. 

3. Για τον υπολογισμό του κεφαλαίου του Ο.Α.Σ.Α. διε- 
νεργείται πλήρης αποτίμηση απάντων των στην προηγού¬ 
μενη παράγραφο αναφερομένων περιουσιακών στοιχείων 
του πρώην Ο.Α.Σ. με βάση την τρέχουσα αξία αυτών, κατά 
την 22 Δεκεμβρίου 1993, ήτοι κατόπιν υπολογισμού της 
τυχόν επαύξησης ή απομοίωσης της αρχικής αξίας τους 
από την κτήση ή σύστασή τους μέχρι την χρονολογία αυτή. 

4. Η κατά την προηγούμενη παράγραφο αποτίμηση 
ενεργείται από Τριμελή Επιτροπή, αποτελούμενη από 
έναν υπάλληλο των Υπουργείων Οικονομικών και Μετα¬ 
φορών και Επικοινωνιών και έναν υπάλληλο του Ο.Α.Σ.Α., 
υποδεικνυομένων από τους αντίστοιχους φορείς, και συ¬ 
γκροτούμενη με απόφαση του Υπουργού Μεταφορών και 
Επικοινωνιών. 

5. Η έκθεση αποτίμησης της παραπάνω Επιτροπής υπο- 
βάλεται το αργότερο εντός προθεσμίας έξι (6) μηνών από 
την έκδοση της απόφασης του Υπουργού Μεταφορών και 
Επικοινωνιών περί συγκροτήσεως της και δημοσιεύεται 
δια του φύλλου της Εφημερίδας της Κυβέρνησης του τεύ¬ 
χους Ανωνύμων Εταιρειών και Εταιρειών περιωρισμένης 
ευθύνης. 

Η προθεσμία του προηγούμενου εδαφίου μπορεί να πα- 
ραταθεί για ένα (1) ακόμη τρίμηνο από την λήξη της με 
απόφαση του Υπουργού Μεταφορών και Επικοινωνιών. 

6. Οι συνεδριάσεις της Επιτροπής θα πραγματοποιού¬ 
νται εκτός των ωρών εργασίας των Διοικητικών Υπηρεσιών 
του Ο.Α.Σ.Α., η δε αποζημίωση των μελών της και οι τυχόν 
σχετικές δαπάνες της εκτίμησης βαρύνουν τον Ο.Α.Σ.Α. 
και καθορίζονται με κοινή απόφαση των Υπουργών Οικο¬ 
νομικών και Μεταφορών και Επικοινωνιών. 

7. Με απόφαση της Γενικής Συνέλευσης του Ο.Α.Σ.Α., 
μετά την δημοσίευση της έκθεσης αποτίμησης στην Εφη¬ 
μερίδα της Κυβέρνησης, καθορίζεται ο αριθμός των μετο¬ 
χών, και η ονομαστική αξία εκάστης. 

8. Καθορίζουμε το ελάχιστο ύψος του μετοχικού κεφα¬ 
λαίου των Εταιρειών που ιδρύει ο Ο.Α.Σ.Α. βάσει του άρ¬ 
θρου 1 παρ. 4 του Ν. 2175/93 στο ποσό των πενήντα εκα¬ 
τομμυρίων (50.000.000) δραχμών. Το κεφάλαιο αυτό θα 
καταβάλλεται σε μετρητά σύμφωνα με τις διατάξεις τυ Ν. 
2190/20. 

9. Η επωνυμία των Εταιρειών, η έδρα τους, η διάρκεια 
αυτών, ο καθορισμός του αριθμού των μετοχών και η ονο¬ 
μαστική αξία εκάστης, καθώς και κάθε άλλη λεπτομέρεια 
και στοιχείο που προβλέπεται από τον Ν. 2190/1920 θα 
καθορίζεται με απόφαση του Δ.Σ. του Ο.Α.Σ.Α. η οποία θα 
εγκρίνεται από την Γ.Σ. των μετοχών αυτού, σύμφωνα με 
το άρθρο 2 παρ. 4 του Ν. 2175/1993. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του νομικού προσώ¬ 


που του Ο.Α.Σ.Α. το ύψος της οποίας σήμερα δεν μπορεί 
να προοόιορισθεί και εξαρτάται από την έκδοση κοινής 
Υπουργικής Απόφασης. 

Για την κάλυψη της δαπάνης αυτής έχει προβλεφθεί 
σχετική πίστωση στον κωδικό 002-02 του προϋπολογι¬ 
σμού του Ο.Α.Σ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1994 

